b"\n_START_ARTICLE_\nAnglo-egyptiske traktat af 1936\n_START_SECTION_\nBaggrund\n_START_PARAGRAPH_\nI november dannede syv prominente egyptere fra landadelen og den juridiske profession, heriblandt Sa'd Zaghlul, en delegation, eller wafd hvis vigtigste m\xc3\xa5l var at opn\xc3\xa5 Egyptens fulde uafh\xc3\xa6ngighed fra Storbritannien. Men da wafd spurgte den britiske h\xc3\xb8jkommiss\xc3\xa6r i Egypten om de kunne repr\xc3\xa6sentere landet ved fredskonferencen i Paris (1919), afslog han det. Som f\xc3\xb8lge heraf forelagde organisatorerne af delegationen sp\xc3\xb8rgsm\xc3\xa5let om uafh\xc3\xa6ngighed for det egyptiske folk, og dette f\xc3\xb8rte til grundl\xc3\xa6ggelsen af et af de mest popul\xc3\xa6re politiske partier i det moderne Egyptens historie.._NEWLINE_Wafd ledere mente, at ideen om uafh\xc3\xa6ngighed og en forfatningsbaseret regering var n\xc3\xa6rt sammenknyttede og de havde nogen som model - briterne. I 1923 blev en forfatning proklameret, og i januar 1924 blev det f\xc3\xb8rste valg afholdt, som skulle afg\xc3\xb8re hvem der skulle sidde i det nye parlament. Mange europ\xc3\xa6isk uddannede egyptere mente, at den blotte eksistens af en forfatning og et parlament ville legitimere egyptiske krav om fuldst\xc3\xa6ndig uafh\xc3\xa6ngighed._NEWLINE_Men egyptisk demokratisk uafh\xc3\xa6ngighed l\xc3\xb8b ind i mange forhindringer. Forfatningen gav stor magt til kongen, herunder magten til at opl\xc3\xb8se parlamentet. S\xc3\xa5 kongen brugte sin forfatningsm\xc3\xa6ssige magt til at slippe af med parlamentet, n\xc3\xa5r de gik imod hans \xc3\xb8nsker, hvilket kulminerede i mange perioder med kongeligt styre. Briterne fortsatte ogs\xc3\xa5 med at blande sig i egyptisk politik, og de tillod ikke at et fuldt uafh\xc3\xa6ngigt politisk apparat blev udviklet. Det lykkedes aldrig for Wafd partiet og andre mindre politiske partier at skabe en koalition, som kunne st\xc3\xa5 sammen mod briterne, i stedet foragtede de hinanden. Resultatet af disse forhindringer var en konstant magtkamp mellem den britisk-st\xc3\xb8ttede kong Fuad og Wafd partiet, som \xc3\xb8nskede fuld uafh\xc3\xa6ngighed fra briterne._NEWLINE_Det intense \xc3\xb8nske om \xc3\xa6gte uafh\xc3\xa6ngighed blev kun delvis opfyldt i 1936, da Storbritannien indvilligede i at genforhandle uafh\xc3\xa6ngighedserkl\xc3\xa6ringen fra 1922 p\xc3\xa5 grund af krigen i Abessinien i 1935."